फ्लाईओवर की मांग को लेकर मंत्री से मिले विधायक
फ्लाईओवर की मांग को लेकर मंत्री से मिले विधायक
कोटपूतली| विधायकराजेन्द्र सिंह यादव गुरुवार को विधानसभा सत्र के दौरान सदन में सार्वजनिक निर्माण मंत्री युनूस खान से भेंट कर जयपुर दिल्ली हाइवे पर डिलीट हुए फ्लाई ओवर बनवाने को लेकर लंबी चर्चा की। मंत्री ने शीघ्र एनएचएआई अधिकारियों से बैठक कर सकारात्मक कार्रवाई का आश्वासन दिया। विधायक यादव ने बताया कि ग्राम सांगटेडा, कंवरपुरा, रघुनाथपुरा, बीडीएम अस्पताल, बानसूर मोड़, खेडकीवीरभान मोड़ शेखूपुर में फ्लाई ओवर की नितांत आवश्यकता है। सांगटेडा के ग्रामीण डेढ़ माह से फ्लाई ओवर बनवाने की मांग को लेकर धरने पर बैठे हुए है। बीडीएम अस्पताल में रोजाना करीब 6 हजार लोगों मरीजों का आवागमन रहता है। बानसूर मोड़ पर सब्जी मंडी, कृषि उपज मंडी सहित अलवर स्टेट हाइवे से गुजरता है जहां अक्सर जाम रहता है। इन जगहों पर दुर्घटनाओं में मौत के मुंह में चले जाते हैं।
कई अपाहिज एवं घायल हो चुके है। ऐसे में इन जगहों पर फ्लाई ओवर बनवाया जाए। विधायक ने मंत्री को बताया कि इन सभी जगहों पर फ्लाई ओवर स्वीकृत थे लेकिन अब इन्हें डिलीट कर दिया गया।
awa_Deva awa_Deva hin_Deva hin_Deva